El divendres passat em va passar una cosa molt curiosa en valència, al barri de benimaclet. Vaig comprar el botelló del consum, resulta que no vaig vore gel per cap lloc. Així que vaig anar al bar que hi ha al costat del pis dels meus amics. Vaig entrar i vaig preguntar:"teniu gel?"el cambrer em va mirar amb cara de no entendre'm i va dir:"eh?". i jo vaig contestar:"que si teneís hielo".L'home va dir que sí. Després uns dels clients que hi havia, va dir, "no és txel?".Jo estava flipant en colors, em preguntava com era possible allò. Tots els clients parlaven valencià i els propietaris també. Però es veu que per a ells la forma que tenen ells de parlar el valencià és l'única i absoluta, estic segur que fins i tot van pensar que jo era català. 
Jo sóc d'Alacant i parle un valencià molt paregut al que s'ha conservat al Campello. Una vegada vaig anar a Tarragona amb un company de treball de Vila-real, ell sempre deia Villarreal malgrat que no era gens  Eloy , (encara que jo no entenc per què no és Vila-reial??). Érem a una bar i em va preguntar què volia i jo li vaig respondre que café amb gel. No em va entendre. Li ho vaig haver de repetir 3 o 4 vegades, fins i tot la cambrera ja me l'estava preparant. Al final li vaig dir "café con hielo collons!!"... i ell va dir "ah!, café en txel!", per tant no només apitxen aquesta paraula a València, a Vila-real i a Borriana, molt a prop de Castelló, també ho fan. I és curiós perquè l'anècdota l'he contada a un bon amic de Castelló i s'ha quedat molt sorprés ja que ell no apitxa la paraula. Jo no critique la manera de parlar de València, però si que considere l'apitxat una degeneració cap al castellà del català. L'apitxat actual de València és una cosa de dues generacions. Vaig viure a Manises l'any passat i l'amo del pis que tenia llogat, senyor d'uns seixanta anys, parlava un català prou correcte, en dialecte de la zona però fent servir un llenguatge molt ric. Per tant queda clar que no estic en contra del dialecte de l'horta de València, però si de la seua degeneració  Eloy a artificial actual. 
Per tant queda clar que no estic en contra del dialecte de l'horta de València, però si de la seua degeneració blavera artificial actual No es una degeracio blavera, sino per manca d'estudi. Jo soc independentista i apitxe.
Sabater hi estic d'acord amb tu. No pense que la gent pel simple fet d'apitxar siga blavera. El problema és quan el que és una degeneració idiomàtica s'imposa amb tot l'orgull com a norma. Per altra part la manca d'estudi no fa apitxar, ma mare no ha estudiat mai valencià i ella no apitxa, fa l'essa sonora i la sorda quan cal. La nostra llengua a diferència del castellà no ha estat l'oficial durant segles i actualment en alguns territoris s'està polititzant el seu ús. Això provoca que practicament ningú parlem amb correcció, encara que també és veritat que el castellà malgrat ser la llengua de l'imperi és una llengua tant o més dialectalitzada que el català. A nivell personal jo no crec que un dialecte siga millor que un altre, però si que hauríem de convergir tots els parlants envers una certa estandarització i més que res per la qüestió de l'enteniment idiomàtic. Els dialectes són una riquesa per l'idioma sempre i quan no el posen en perill. A València la cosa comença a ser preocupant i ho és perquè hi ha una classe política que està prenent com a base un parlar per imposar-lo a tots els valencians i dir que el valencià és diferent del català. Jo administrativament parlant sóc valencià igual que un senyor d'Oriola o un de València. Però jo em sent més identificat amb el parlar d'Amposta que amb el de València, senzillament perquè l'accent d'allà fa que la comunicació siga més fluida que amb algú de Picassent. Vull remarcar que no vull dimonitzar de cap de les maneres el parlar de València. Els valencians meridionals diem moltes barbaritats, jo mateix no dic "hi ha una cadira" dic "ha hi una caria" (calcat del castellà hay) tampoc dic "per nadal hi ha molta boira a la muntanya" dic "per nal ha hi molta bòria en la muntanya", això sí diem muntanya i no montanya com fan a València. Però sempre que puc intente polir el meu parlar i no deixe de reconèixer que l'alacantí és un horror de dialecte i no perquè siga millor o pitjor que altre sinó perquè s'allunya de la norma comuna de tots els que parlem català i per tant si algun dia vaig a un bar de Puigcerdà no diré "té caries pa assentà-se?" i no perquè no tinga més dret o menys de dir-ho o estiga millor dit o no, sinó perquè conec com ells ho diuen i vull fer-me entendre. La pròxima vegada que vaja a València demanaré un "café en txel" perquè em puguen entendre. Personalment crec que és millor apitxar a no parlar valencià. 
Si les generacions anteriors a les nostres hagueren pogut estudiar en català, no existiria l'apitxat. Per tant, l?apitxat (i la majoria d?incorreccions) s?hagueren evitat amb l?estudi. Ara, encara que el xiquets estudien català, parlar-lo bé costarà varies generacions. Jo no estic orgullós d?apitxar (no ho faig per elecció propia). I l?apitxat no és un dialecte sino una parla amb unes determinades incorreccions. Personalment crec que és millor apitxar a no parlar valencià I perquè dius caria si la forma correcta és caïra? 
D'acord amb tu al 100% Dic caria de la mateixa manera que dic bòria i no boira 
i milacre en comptes de miracle... 
i probet, a compte de pobret i crompar, a compte de comprar 
ohh!! d'on sou? això de crompar també es diu a l'alcoià i la vall d'albaida!! 
Tinc entès que al Pirineu de Lleida també es diu, o es deia fa temps Jo sóc de mig camí entre ells i tu